kardosdrur/scandi-wiki huggingface dataset:
Davinde Kirke

Davinde Kirke ligger i landsbyen Davinde, ca. 10 km østsydøst for Odense, Davinde Sogn i Odense Kommune.

Der er ikke bevaret middelalderlige kilder til kirkens historie bort set fra, at den svarede 8 mark ved landehjælpen 1524-26. 1555 blev den annekskirke til Allerup Kirke.

Efter reformationen 1536 var kirken Kronens eje frem til 1686, da Jørgen Rantzau fik patronatsretten til kirken. 1699 blev den købt af Frederik Gersdorff til Bramstrup og Lindved og forblev ved dette gods indtil 1793, da Johan Bülow til Sanderumgård erhvervede den. Kirken var knyttet til denne herregård frem til overgangen til selveje 1. juli 1914.

Bygning 
Kirken var oprindelig en romansk bygning af bestående af skib af rå kampesten og et smallere kor med apsis. Af denne kirke er skibet mestendels bevaret. I 1300-tallet eller første del af 1400-tallet blev kirken væsentligt ombygget. Skibets bagmure af kampesten blev delvis erstattet af tegl, senere blev apsiden nedrevet, skibet blev forlænget mod vest (af tegl og genanvendt kamp) i tiden efter 1450 og der blev indbygget hvælv i kirken Siden rejstes et tårn af teglsten (der er muret i tre forskellige forbandtteknikker og formentlig udført i flere faser). Et våbenhus blev rejst i slutningen af 1400-tallet. inden det romanske kor sluttelig blev erstattet af et langhuskor med hvælv cirka 1510.

Inventar 
Kirkens ældste inventarstykke er den romanske granitdøbefont, der tilhører en lille nordfynsk gruppe af fonte med terningkapitælformet kumme. Fra middelalderen er også bevaret en klokke med datering 1483. Fra slutningen af 1500-tallet er bevaret en herskabsstol for Margrete Skovgård til Sanderumgård indrettet 1584. Den efterreformatoriske nyindretning af kirken synes påbegyndt o. 1600. Der er bevaret dele af en lektorieprædikestol fra 1599 (dvs. opbygget som et galleri tværs over triumfvæggen), der er skænket af samme Margrete Skovgård. Den er nu ombygget til en traditionel prædikestol med fem arkadefag, som rummer malerier af Kristus og evangelisterne, mens fire af lektoriets oprindeligt otte fag også er bevarede og anvendt som korpanel. Stolestadernes gavle er omtrent samtidige, ca. 1600 og det samme er alterkalken.

Altertavlen er skænket 1918 af Ove og Elsa Vind til Sanderumgård og huser en usigneret kopi efter Pierre-Paul Prud'hons maleri af Korsfæstelsen fra 1822 (nu i Musée du Louvre, Paris).

Litteratur

Noter

Galleri

Eksterne kilder og henvisninger 

 Davinde Kirke  hos danmarkskirker.natmus.dk (Danmarks Kirker, Nationalmuseet).

 Davinde Kirke  hos nordenskirker.dk
 Davinde Kirke  hos KortTilKirken.dk

Kirker i Odense Kommune
Kirker i Fyens Stift
Kirker i Odense Amt
Thomas Tøxen

Thomas Tøxen er navnet på flere personer:

 Thomas Tøxen (Odense) (ca. 1634 – 1660) – en købmand i Odense
 Thomas Tøxen (Svendborg) (død 1752) – en lærer i Svendborg og sønnesøn af ovennævnte
 Thomas Tøxen (Køge) (1766 – 1845) – en købmand i Køge og sønnesøn af ovennævnte
Thomas Tøxen (Køge)

Thomas Tøxen (30. november 1766 – 2. maj 1845), var købmand i Køge.

Thomas Tøxen var søn af købmand i Køge, Peder Tøxen (1728-1791), og hustru Karen (1744-1804).

I 1799 blev han gift med Cecilie født Pedersen (1764-1832), en datter af kirurg, stadslæge og læge ved Vallø Stift, Adolph Pedersen, og hustru Sidsel Feddersen. De bosatte sig på Brogade; men forblev barnløse. Som enkemand flyttede han siden til Køge Torv. 

Han var velhavende, men personligt særdeles sparsommelig, mens han skænkede betydelige beløb til formål i Køge. Blandt de i testamentet begunstigede var dels Køges skolevæsen, som anvendte renterne af kapitalen som grundlag for at etablere en skole, Tøxens Skole, dels Køge Kirke, som fik et nyt orgel.

Han ligger med sin hustru begravet ved Køge Kirkes sydside.

Danskere i 1800-tallet
Personer fra Køge
Rassemblement pour la République

Rassemblement pour la République (RPR) var et fransk konservativt (gaullistisk) parti stiftet den 5. december 1976 af Jacques Chirac, der var partiets leder indtil 1994. 

Partiet, der ideologisk var inspireret af Charles de Gaulle, fungerede i høj grad som en kampagnemaskine for Chirac. I 2002 skiftede partiet navn til Union pour un mouvement populaire (UMP).

Politiske partier i Frankrig
Tidligere politiske partier
Parc Astérix

Parc Astérix er en forlystelsespark ca. 30 km nord for Paris (Plailly). 

Parken blev etableret i 1989, som en af Frankrigs første temaparker. Parken er bygget op omkring figurene fra tegneserien Astérix, som er det gennemgående tema i parken. Man kan bl.a. møde Astérix og Obelix. Parken har en række store rutchebaner, men også en række forlystelser for hele familien. 

Parken drives af Grévin & Cie, som driver 13 forskellige forlystelsesparker i Europa (2006).

Eksterne henvisninger 

 Parc Astérix hjemmeside

Forlystelsesparker i Frankrig
Bygninger, konstruktioner og anlæg i Paris
Asterix
Tøxens Skole

Tøxens Skole var en skole i Køge. Den blev indviet 4. februar 1859 af Køge købstads skolevæsen, som testamentarisk havde modtaget en kapital fra købmand Thomas Tøxen.

Skolen havde flere skiftende navne, men altid omtalt som Tøxens Skole.

Skolen var oprindeligt en toetagers bygning, som blev opført på byens banke (mellem H.C. Andersens Gade og Nørregade). I 1912-13 byggede en afdeling ud mod H.C. Andersens Gade, med en ny udvidelse i 1930. I disse år var Tøxens Skole betalingsskole, mens den nærliggende Borgerskolen, senere Brochmands Skole, var gratis.

I 1988 blev Brochmands Skole og Tøxens Skole sammenlagt til Sct. Nicolai Skole.

Kilder/Eksterne henvisninger 
 "Tøxens Skole i 125 år. 1859-1984", 1984. 
 Mogens Hartvigsen: Tøxens Skole i krigsårene

Folkeskoler
Bygninger, konstruktioner og anlæg i Køge
Uddannelse i Køge
Édouard Balladur

Édouard Balladur (født 2. maj 1929 i Izmir, Tyrkiet) er en fransk, borgerlig politiker (RPR, UMP), der var premierminister fra 1993 til 1995 og tidligere havde været Jacques Chiracs finansminister fra 1986 til 1988. I 1995 stillede han op som præsidentkandidat mod sin partifælle Chirac. Dette førte til et alvorligt brud mellem de to.

Balladur spillede en vigtig rolle i at gøre det gaullistiske RPR til et mere liberalt og europæisk-orienteret parti. Balladur regnes til dels som Nicolas Sarkozys politiske fader.

Balladur karikeres ofte for sin meget aristokratiske fremtræden.

Frankrigs premierministre
Præsidentkandidater fra Frankrig
Økonomiministre fra Frankrig
Gaullister
Storofficerer af Æreslegionen
Assemblée Nationale

Assemblée Nationale, eller Nationalforsamlingen, er det det ene af de to kamre i det franske parlament. Det andet kammer udgøres af Senatet. Nationalforsamlingen har 577 medlemmer (députés) valgt i enkeltmandskredse i to valgrunder. Valgperioden er 5 år, men præsidenten kan til enhver tid udskrive nyvalg. Nationalforsamlingen har til huse i Palais Bourbon i Paris.

Se også 
 Femte republik
 Frankrigs præsidenter
 Frankrigs premierministre

Frankrigs politik
Parlamenter
Tom McEwan

Tom McEwan (født 9. august 1940 i Corby i England) er en dansk-britisk musiker og autodidakt skuespiller.

Faderen var skotte og arbejdede som svejser i Glasgow, men flyttede senere til Corby i England, hvor Tom McEwan er født og opvokset.

Han fik en læreruddannelse på seminariet i Leicester inden han flyttede til Danmark og i årene 1968 til 1974 var han lærer på Hareskovens Lilleskole. Han var oprindelig trommeslager i både engelske og danske musikgrupper, og fik sit gennembrud i Culpeper, men slog for alvor igennem som det ene medlem af musikgruppen Klyderne, hvor de andre var Jesper Klein og Jess Ingerslev, i slutningen af 1970'erne.

I tv har han været kendt for sin medvirken i en lang række børneudsendelser, blandt andet lavede han sammen med Jess Ingerslev to succesrige børneserier i 80'erne: først "Nu Er Det Ikke Sjovt Længere", og to år efter "Ude På Noget", hvor også Ghita Nørby og Tommy Kenter medvirkede. McEwan har derudover haft en rolle i serien Bryggeren samt julekalenderne Torvet, Nissebanden i Grønland og Jul i Juleland, ligesom han har lagt stemme til flere af de klassiske dukkekalendere. I 1990 modtog han en Robert for årets mandlige birolle i Århus by Night.

McEwan blev dansk statsborger i midten af 1990'erne. Han er gift med skuespillerkollegaen Terese Damsholt, og sammen har de sønnerne Tim McEwan og Oliver McEwan, der begge er musikere.

I Olsen-bandens flugt over plankeværket fra 1981, fupper Olsen-banden en tyrkisk taxichauffør spillet af Tom McEwan. Replikkerne var få, men udsøgte, bl.a.: "Jaja, bare helt fedt, mand" og "De har taget vores røv".

Tom McEwan er buddhist.

Filmografi 
Film

Film 
 Olsen-banden går i krig (1978)
 Lille Virgil og Orla Frøsnapper (1980)
 Kaptajn Klyde og hans venner vender tilbage (1980)
 Olsen-bandens flugt over plankeværket (1981)
 Silence of the North (1981)
 Rainfox (1984)
 Walter og Carlo - op på fars hat (1985)
 Århus by Night (1989)
 Camping (1990)
 Frække Frida og de frygtløse spioner (1994)
 Sidste time (1995)
 Speak of the Devil (2005)

TV 
 Torvet (1981)
 Nu er det ikke sjovt længere (1982)
 Ude på Noget (1984)
 Nissebanden (1984)
 Mor er major (1985)
 Omsen og Momsen (1987)
 Nissebanden i Grønland (1989)
 Mørklægning (1992)
 Jul i Juleland (1993)
 Bryggeren (1996)
 Pyrus i alletiders eventyr (2000)
 Swap Team (2000)
 Hotellet (2002)

Referencer

Eksterne henvisninger 
 

Skuespillere fra Danmark
Musikere fra Danmark
Robertprisen for årets mandlige birolle
Buddhister fra Danmark
Modtagere af Ole Haslunds Kunstnerfonds legat
Lærere fra Danmark
Kaptajn Klyde og hans venner vender tilbage

Kaptajn Klyde og hans venner vender tilbage er en dansk film fra 1980.
Manuskript og instruktion Jesper Klein.
Blandt de medvirkende kan nævnes:

Jesper Klein
Lykke Nielsen
Jess Ingerslev
Tom McEwan
Lars von Trier
Regner Grasten

Eksterne henvisninger 
 

Komediefilm fra Danmark
Danske film fra 1980
Sekt (vin)

Sekt er en mousserende vin fremstillet i Tyskland, Østrig og Ukraine. Både som champagne og  billigere som på tryktanke.

Tyskland er det land i verden, som konsumerer mest mousserende vin per person. Hovedparten af den tyske sekt laves af af importerede druer. Kun sekt af tyske druer må ifølge tysk lovgivning markedsføres og sælges som "Deutscher Sekt" (tysk sekt). Kvaliteten af sekt er meget varierende: fra meget få kvalitetsprodukter til store mængder lavprisprodukter fremstillet på tryktanke. Derfor har de fleste en grov mousse og et højt svovlindhold, og kvaliteten er langt fra franske crémant-vine, endsige champagne. De bedste sektvine laves af druerne pinot blanc og riesling.

Kun få tyske sektmærker eksporteres.

Der er ingen krav til et bestemt bartryk i sektflasker.

Mousserende vin
Helle Fagralid

Helle Fagralid R. (født 11. maj 1976 i Helsingør) er en dansk skuespillerinde af færøsk afstamning (hendes efternavn staves egentligt Fagralíð), der er uddannet fra Statens Teaterskole i 2001. Hun har haft flere teaterroller og har siden 2002 været fastansat som skuespillerinde på Det Kongelige Teater, hvor hun tillige siden 2011 har været en fast del af teatereksperimentet Det Røde Rum.

Hæder 
Januar 2013 blev hun ridder af 1. grad af Dannebrogordenen.

Privatliv 
Hun var gift med trommeslageren Stefan Pasborg fra 2001-2011. Sammen har de en søn. I 2012 begyndte hun at date filminstruktøren Ole Bornedal og de er senere blevet gift og bor nu sammen i Hellerup.

Udvalgte teaterroller

Filmografi

Film

TV

Referencer

Eksterne henvisninger 
 

Børneskuespillere fra Danmark
Skuespillere fra Danmark
Riddere af 1. grad af Dannebrog
Personer fra Helsingør
Personer i Kraks Blå Bog
Robertprisen for årets kvindelige hovedrolle
Tegnefilmsdubbere fra Danmark
Unicare Nordic

Unicare Nordic AS er en dansk virksomhed med hovedsæde i Ballerup, og som forhandler diverse mærkevarer indenfor kosmetik og personlig pleje.

Selskabet er endvidere repræsenteret i Oslo, Malmø, Helsinki og Istanbul. 

Deres produktsortiment indeholder bl.a.
Givency
Bvlgari

Virksomheden gik konkurs d. 11. april 2012, men blev overtaget af, og gendannet under navnet Care Brands som er ejet af  Fritz Schur Consumer Group

Ekstern henvisning 

Unicare Nordics tidligere hjemmeside nu via web.archive.org

Handelsvirksomheder i Danmark
Pascal Lamy

Pascal Lamy (født 8. april 1947 i Paris) er tidligere generaldirektør for Verdenshandelsorganisationen (WTO), politisk rådgiver, forretningsmand og EU's handelskommissær.

Uddannelse 
Lamy er uddannet fra handelshøjskolen HEC Paris, Institut d'Études Politiques de Paris (Sciences Po), og École Nationale d'Administration.

 Karriere 
Lamy var rådgiver for Jacques Delors og siden Pierre Mauroy. Da Delors blev formand for Europa-Kommissionen i 1984 tog han Lamy med sig til Bruxelles, hvor han arbejdede til 1994.

Dernæst arbejdede Lamy i den franske bank Crédit Lyonnais og spillede en vigtig rolle i dennes privatisering. I 1999 blev han udnævnt til EU-kommissær for handel. En post han bevarede frem til 2004.

Lamy blev formand for Notre Europe'' i 2004.

Fra 1. september 2005 til 1. september 2013 var Lamy generaldirektør for World Trade Organization.

Eksterne henvisninger 

 About Pascal Lamy

Politikere fra Frankrig
Personer fra Paris
Europa-Kommissærer fra Frankrig
Europa-Kommissærer 1999-2004
Samadhi

Samadhi (sanskrit: समाधि samādhi, "fiksere, fastgøre") er en hinduistisk og buddhistisk term, der beskriver en ikke-dualistisk bevidsthed, hvor det oplevende subjekt smelter sammen med det oplevede objekt. 

Buddhisme
Hinduisme
Spiritualitet
100-meterløb (atletik)

100-meterløb (også kaldet 100-meter) er den mest prestigefyldte sprintdistance inden for atletik. Den regerende olympiske mester får, udover guldmedaljen, den uofficielle titel som "Den hurtigste mand/kvinde i verden". Udendørs svarer de 100 meter til en langside på en 400-meters-atletikbane.

Større mesterskaber

Mænd 

100-meterløb har været på programmet ved alle afholdte verdensmesterskaber i atletik. Medaljevinderne fremgår af nedenstående tabel.

Atletikdiscipliner
Sprint (løbesport)
Urtete

Urtete er et udtræk af urter, lavet på samme måde som hvis man bryggede almindelig te. Blomster, bær, krydderier eller frugter overhældes med kogende vand, hvorefter det trækker indtil smagstoffer er trukket ud i vandet. Derefter filtreres de faste dele fra, og tilbage er urteteen. Urtete kan laves af både friske og tørrede plantedele.

Det antages populært, at urtete har helbredende virkning overfor en bred vifte af sygdomme. Imidlertid er der ikke meget forskning, der entydigt underbygger dette indtryk.

I Danmark er Marcussens Universalthe en af de mest kendte urteteblandinger. Opskriften stammer fra Marcus Marcussen, forfatter til bogen "Helbredende urter : deres virkning, sammensætning og anvendelse", der udkom første gang 1946.

Kilder

Eksterne henvisninger 
 Marcussen, M. (1974) Helbredende urter : deres virkning, sammensætning og anvendelse. Ny Tid og Vi. 14. udgave, 14. oplag. 94 sider. 

Te
SønderjyskE Damehåndbold

SønderjyskE Damehåndbold er betegnelsen for kvindehåndboldafdelingen i Sønderjysk Elitesport. Holdet har deres hjemmekampe i Arena Aabenraa i Aabenraa og har siden 2022 spillet i landets bedste kvindelige håndboldrække, Damehåndboldligaen.

Dametruppen 2023-24

Trænerstab

Tranfers 2023/24

Noter

Henvisning 
Dameholdets officielle hjemmeside hos soenderjyske.dk

Klubber, der spiller i Damehåndboldligaen
Sport i Aabenraa
Sønderjysk Elitesport
Ahmadou Ahidjo

Ahmadou Babatoura Ahidjo (født 24. august 1924, død 30. november 1989) var Camerouns første præsident i 1960-82.

Eksterne henvisninger 

Camerouns præsidenter
Camerouns premierministre
Politikere fra Cameroun
Søren Barslund

Søren Barslund (født 24. december 1977 i Tarm) er en dansk tidligere professionel fodboldspiller.

Han spillede bl.a. i Ikast FS (ca. 50 kampe) og FC Midtjylland (8 kampe) inden han blev erklæret fodboldinvalid. Dog spillede han sig op igen fra midten af 2003 i Esbjerg fB, hvor det blev til 47 førsteholdskampe og 3 mål.

Søren Barslund måtte droppe sin professionelle fodboldkarriere i sommeren 2006 pga. skader. Han har en cand.merc.-uddannelse at falde tilbage på.

Eksterne henvisninger 

Fodboldspillere fra Danmark
Fodboldspillere fra Esbjerg fB
Fodboldspillere fra FC Midtjylland
Økonomer fra Danmark
OpenStreetMap

OpenStreetMap (OSM) (engelsk for åbent vejkort) er et kollaborativt projekt, der har til formål at producere et frit redigerbart kort over verden. OSM's oprindelse og vækst har været motiveret af begrænsninger på anvendelsen eller tilgængeligheden af kort-information over store dele af verden tillige med fremkomsten af billige bærbare satellit navigationsapparater. OSM anses for at være et prominent eksempel på 

Projektet fungerer efter lignende princip (wiki-princippet) som Wikipedia, nemlig ved at enhver der ønsker det, kan oprette en brugerkonto og umiddelbart begynde at bidrage, og at de producerede data står til rådighed under  (ODbL). for enhver der måtte ønske dem, alene på betingelse af at man krediterer projektets bidragsydere (der i fællesskab har copyright) på passende måde.

Tanken er at nye og innovative løsninger vil opstå når kreative sjæle får adgang til det rå kortmateriale, som ikke er frit tilgængeligt fra de nuværende leverandører til navigationssystemer og kort services (som f.eks. Navteq og TeleAtlas).

Dataindsamling 

OpenStreetMaps grundlæggende data består af sæt af længde/bredde-gradspunkter samlet i spor. Bidragyderen har oftest produceret dette spor ved at bevæge sig langs den færdselsåre der ønskes dokumenteret med en GPS-modtager, der løbende har gemt sin position.

Efterfølgende importeres datasporet i OSM-projektets database, og anvendes som udgangspunkt for efterbearbejdningen, som indbefatter definition af knudepunkter, linjestykker og veje med specifikke attributter (navn, kategori, bredde, hastighedsbegrænsing etc.) der udgør det egentlige kortmateriale.

Der findes i dag værktøjer, der kan producere PDF-kort, detaljerede SVG-kort, samt offline- og online-bearbejdningsværktøjer.

Afledte kort 
Eftersom at OpenStreetMap benytter åbne licenser, sikrer det også at der kan opstå afledte fremstillinger af OpenStreetMap. 

Danske stednavne

For danske brugere, der fx ønsker et verdenskort hvor sted- og landenavne er angivet på dansk, er kortet OSMap.dk velegnet. OSMap har en lang række sprogversioner.

Aktivitet 
OpenStreetMap er drevet af et fællesskab af frivillige såvel som professionelle, der bidrager, overvåger og sikrer data. Et tidligt eksempel på at visualisere denne sværm af databidrag kan ses i filmen OSM 2008.  Et værktøj som show me the way vil på samme måde kunne give et indtryk af hvor og hvad der bidrages med i nuet.

Fodnoter

Eksterne henvisninger 

 Kortet
 OpenStreetMap Wiki
 

Geoinformatik
Kartografi
Jesper Lange

Denne artikel omhandler personen Jesper Lange. Der er også andre personer med dette efternavn, se Lange (flertydig).''Jesper Lange''' (født den 11. januar 1986) er en dansk tidligere fodboldspiller. 

Jesper Lange har fået sit nationale gennembrud under sit ophold i Esbjerg fB og senere spillet i AGF. Han meddelte i jan 2020 at han indstillede karrieren.

Karriere

Esbjerg fB 
Jesper blev hentet til Esbjerg fB i sommeren 2006 fra OB.

AGF 
Den 1. juli 2013 skiftede Jesper Lange til AGF Fodbold på en treårig aftale.

Helsingborgs IF 
Under sin tid i svenske Helsingborgs IF rev Lange korsbåndet i det venstre knæ over i en kamp mod Syrianska FC. Det blev efterfølgende estimeret, at han ville være ude i otte måneder.

Ringkøbing IF 
I starten af august 2018 blev det offentliggjort, at Lange havde skrevet under på en toårig aftale med Ringkøbing IF, hvor han skulle agere som spillende assistenttræner.

Han forlod atter klubben ved udgangen af vinteren 2019 grundet manglende overensstemmelse mellem familieliv, deltidsarbejde og spillende assistent i Ringkøbing IF.

Middelfart  
Fra februar 2019 spiller han for Middelfart Boldklub.

Referencer

Eksterne henvisninger 
 
 Esbjerg fB henter ung fynsk angriber
 Jesper Lange  på AGF.dk

Fodboldspillere fra Danmark
Fodboldspillere fra Odense Boldklub
Fodboldspillere fra Esbjerg fB
Fodboldspillere fra AGF
Anders Nøhr

Anders Nøhr (født 3. september 1981 i Ikast) er en tidligere dansk fodboldspiller.

Klubkarriere 
Nørh fik sin fodboldopdragelse i Ikast KFUM. Senere skiftede han til Ikast FS og fulgte med over da klubben fusionerede ind i FC Midtjylland.

AC Horsens (2001-04) 
I 2001 underskrev han en 3-årig kontrakt med AC Horsens, der på daværende tidspunkt spillede i 1. division. Her spillede han i tre sæsoner på en kontrakt der ikke var på fuld tid. Ved siden af fodbolden læste Anders Nøhr bachelor i erhvervsøkonomi ved Handelshøjskolen i Aarhus. Han spillede 3 sæsoner i Horsens, hvor han blandt andet scorede 7 mål i sæsonen 2003-04. Dette blev også hans sidste sæson for denne omgang, da han ved kontraktudløb i sommeren 2004 skiftede til Esbjerg fB.

Esbjerg fB 
I midten af maj 2004 offentliggjorde den daværende superligaklub Esbjerg fB og Anders Nøhr, at de fra 1. juli 2004 havde indgået en 3-årig kontrakt. Kontrakten var på fuldtid og ville starte umiddelbart efter at Nøhr havde afsluttet sin bachelor på Handelshøjskolen i Aarhus.

Anders Nøhr fik debut i Superligaen den 14. november 2004 da han spillede hele hjemmekampen mod Randers FC. I den første sæson superligasæson blev det kun til yderlige 2 indskiftninger, med samlet 17 spilleminutter for Nøhr. Fra 2004 til august 2007 spillede Nøhr i alt 53 kampe og scorede fem mål for Esbjerg fB, hvoraf de 41 kampe og 4 mål var i Superligaen.

I starten på sæsonen 2007-08 var Nøhr ikke i startopstilligen hos Esbjerg. Den 29. august 2007 offentliggjorde Esbjerg fB og AC Horsens, at Nørh skiftede til tilbage til sin tidligere klub med øjeblikkelig virkning.

AC Horsens (2007-2012) 
Efter 3 års fravær, underskrev Anders Nøhr den 29. august 2007 en 1-årig kontrakt med AC Horsens. Den første kamp i Horsens guletrøje tilbagekomsten til klubben kom 1. oktober 2007 da Nøhr spillede hele udekampen mod FC Nordsjælland. I den første sæson blev han registreret for 17 superligakampe og ét mål for Horsens. Derudover spillede han 4 kampe og scorede 2 mål i pokalturneringen. Spilleren og AC Horsens forlængede derefter kontrakten, så den var gældende indtil sommeren 2009.

I den efterfølgende sæson blev Anders Nøhr registreret for 30 kampe i Superligaen, hvoraf de 21 var fra starten af kampen. Klubben og Nøhr forlængede i slutningen af april 2009 kontrakten med to år, så den var gældende indtil 30. juli 2011. 30. marts 2011 forlængede parterne aftalen, så den nu var gældende indtil sommeren 2013. I november 2012 blev Nøhr enige med AC Horsens om at ophæve kontrakten, hvilket betød enden på karrieren som fodboldspiller på eliteplan for Nøhr. Det blev i alt til 252 kampe og 23 mål i AC Horsens.

Eksterne henvisninger 
 AC Horsens spillertrup  på klubbens officielle hjemmeside

Referencer 

Personer fra Ikast
Fodboldspillere fra Danmark
Fodboldspillere fra Esbjerg fB
Fodboldspillere fra AC Horsens
Tommy Løvenkrands

Tommy Løvenkrands (født den 30. maj 1974) er en dansk fodboldspiller. Han spiller i SønderjyskE, som han skiftede til fra Esbjerg fB i foråret 2007.

Han er bror til den mere kendte Peter Løvenkrands.

Tidligere klubber: Lillerød, Birkerød, AB, St. Johnstone, Esbjerg fB.

Links 
 
 Profil på efb.dk

Fodboldspillere fra Danmark
Fodboldspillere fra SønderjyskE
Fodboldspillere fra Esbjerg fB
Fodboldspillere fra Akademisk Boldklub
Martin Jensen (fodboldspiller, født 1978)

Martin Jensen (27. juli 1978) er en tidligere dansk fodboldspiller.

Karriere 
Martin Jensen var forsvarsspiller og spillede størstedelen af sin karriere i Esbjerg fB, hvor han debuterede i maj 1997. Martin spillede 268 førsteholdskampe for klubben, hvilket placerer ham på en 20. plads over EfB-spillere med flest førsteholdskampe gennem tiden. Han skiftede til Sandefjord i 2007.
Han indstillede karrieren i 2013 efter en enkelt sæson for den norske klub Fram Larvik.

Referencer 

Fodboldspillere fra Danmark
Fodboldspillere fra Esbjerg fB
Fodboldspillere fra Sandefjord Fotball